
1 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 3177 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Χορήγηση οικονομικής ενίσχυσης, ποσού δέκα 
χιλιάδων ευρώ (10.000 €), στους συζύγους θανό- 
ντων εξαιτίας των πυρκαγιών που έπληξαν την 
Περιφέρεια Αττικής στις 23 και 24 Ιουλίου 2018, ή 
στα πρόσωπα με τα οποία είχαν συνάψει σύμφω¬ 
νο συμβίωσης ή, εάν δεν υπάρχουν, στους πλησι- 
έστερους συγγενείς. 

2 Χορήγηση μηνιαίας οικονομικής ενίσχυσης στα 
προστατευόμενα τέκνα θανόντων από τις πυρκα¬ 
γιές που έπληξαν την Περιφέρεια Αττικής στις 23 
και 24 Ιουλίου 2018. 

3 Χορήγηση έκτακτης οικονομικής ενίσχυσης 
στους δικαιούχους σύνταξης ή επιδόματος ανα¬ 
σφάλιστων υπερήλικων, πληγέντων από τις πυρ¬ 
καγιές της 23ης και 24ης Ιουλίου 2018, της Περι¬ 
φέρειας Αττικής. 


ΑΠΟΦΑΣΕΙΣ 

Αριθμ.Δ 11 /οικ.42322 /1514 (1) 

Χορήγηση οικονομικής ενίσχυσης, ποσού δέκα 
χιλιάδων ευρώ (10.000 €), στους συζύγους θανό¬ 
ντων εξαιτίας των πυρκαγιών που έπληξαν την 
Περιφέρεια Αττικής στις 23 και 24 Ιουλίου 2018, ή 
στα πρόσωπα με τα οποία είχαν συνάψει σύμφω¬ 
νο συμβίωσης ή, εάν δεν υπάρχουν, στους πλη- 
σιέστερους συγγενείς. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ - ΟΙΚΟΝΟΜΙΚΩΝ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις των παρ. 2 και 3 του άρθρου 1 της από 
26.7.2018 πράξης νομοθετικού περιεχομένου «Έκτακτα 
μέτρα για τη στήριξη των πληγέντων και την αποκατά¬ 
σταση ζημιών από τις πυρκαγιές που έπληξαν περιοχές 
της Περιφέρειας Αττικής στις 23 και 24 Ιουλίου 2018» 
(Α' 138). 


2. Τις διατάξεις του ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) δημόσιο λογιστικό και άλλες διατάξεις» 
(Α' 143), όπως ισχύουν. 

3. Τις διατάξεις του άρθρου 75 του ν. 4446/2016 «Πτω¬ 
χευτικός Κώδικας, Διοικητική Δικαιοσύνη,Τέλη-Παράβολα, 
Οικειοθελής αποκάλυψη φορολογητέας ύλης παρελθό¬ 
ντων ετών, Ηλεκτρονικές συναλλαγές,Τροποποιήσεις του 
ν. 4270/2014 και λοιπές διατάξεις» (Α' 240), όπως ισχύουν. 

4. Τ ις διατάξεις του π.δ. 80/2016 «Ανάληψη υποχρεώ¬ 
σεων από τους διατάκτες» (Α' 145), όπως ισχύουν. 

5. Τις διατάξεις της παρ. 1 του άρθρου 27 του 
ν. 4320/2015 «Ρυθμίσεις για τη λήψη άμεσων μέτρων για 
την αντιμετώπιση της ανθρωπιστικής κρίσης, την οργά¬ 
νωση της Κυβέρνησης και των Κυβερνητικών οργάνων 
και λοιπές διατάξεις» (Α' 29), όπως ισχύουν. 

6. Τις διατάξεις των άρθρων 41 παρ. 1,47 παρ. 3 και 90 
του Κώδικα Νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
π.δ. 63/2005 Κωδικοποίηση της νομοθεσίας για την Κυβέρ¬ 
νηση και τα κυβερνητικά όργανα (Α' 98), όπως ισχύουν. 

7. Τις διατάξεις του π.δ. 134/2017 «Οργανισμός Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης» (Α' 168), όπως ισχύουν. 

8. Τις διατάξεις του π.δ. 147/2017 «Οργανισμός Υπουρ¬ 
γείου Οικονομίας και Ανάπτυξης» (Α' 192), όπως ισχύουν. 

9. Τις διατάξεις του π.δ. 142/2017 «Οργανισμός Υπουρ¬ 
γείου Οικονομικών» (Α' 181), όπως ισχύουν. 

10. Τις διατάξεις του π.δ. 123/2017 «Οργανισμός του 
Υπουργείου Υποδομών και Μεταφορών» (Α' 151), όπως 
ισχύουν. 

11. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

12. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(Α' 210). 

13. Την αριθμ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168), 
όπως ισχύει. 

14. Την αριθμ. Υ28/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στην Αναπληρώτρια 

Τεύχος Β'3177/01.08.2018 


Υπουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης Θεανώ Φωτίου» (Β' 2168), όπως ισχύει. 

15. Την αριθμ. 2/91240/ΔΠΓΚ/20.12.2017 απόφαση του 
Αναπληρωτή Υπουργού Οικονομικών «Διάθεση των πι- 
στώσεωντου προϋπολογισμού οικονομικού έτους 2018» 
(ΑΔΑ: 6Π8ΠΗ-ΖΕΓ). 

16. Την αριθμ. Δ4/Φ1/Α/41985/3503/31-7-2018 από¬ 
φαση του Υπουργού Εργασίας, Κοινωνικής Ασφάλισης 
και Κοινωνικής Αλληλεγγύης, «Μεταβολές εκτελούμενου 
προϋπολογισμού». 

17. Την αριθμ. οικ. 42119/458/1 -8-2018 Εισηγητική Έκ¬ 
θεση Δημοσιονομικών Επιπτώσεων της Γενικής Διεύθυν¬ 
σης Οικονομικών Υπηρεσιών του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης. 

18. Την αριθμ. 42088/8566/1 -8-2018 απόφαση ανάλη¬ 
ψης δέσμευσης πίστωσης ποσού 1.000.000 που καταχω- 
ρήθηκε με α.α. 70132 στο βιβλίο εγκρίσεων και εντολών 
πληρωμής του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης. 

19. Το γεγονός ότι από την παρούσα απόφαση προκα- 
λείται κατ' εκτίμηση δαπάνη ύψους 1.000.000 ευρώ, η 
οποία θα καλυφθεί από τις ετήσιες πιστώσεις του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης Φ 220 - ΚΑΕ 2759, αποφασίζουμε: 

Άρθρο 1 

Χορήγηση οικονομικής ενίσχυσης 
Χορηγείται οικονομική ενίσχυση, ποσού δέκα χιλιά¬ 
δων ευρώ (10.000 €), στο σύζυγο θανόντος εξαιτίας 
των πυρκαγιών που έπληξαν την Περιφέρεια Αττικής 
στις 23 και 24 Ιουλίου 2018, ή στο πρόσωπο με το οποίο 
είχε συνάψει σύμφωνο συμβίωσης ή, εάν δεν υπάρχουν, 
στον πλησιέστερο συγγενή, σύμφωνα με την παρ. 2 του 
άρθρου 1 της από 26.7.2018 πράξης νομοθετικού περι¬ 
εχομένου (Α' 138). 

Άρθρο 2 

Γνωστοποιούμενα στοιχεία 
Η Διεύθυνση Προστασίας Παιδιού και Οικογένειας του 
Υπουργείου Εργασίας, Κοινωνικής Ασφάλισης και Κοινωνι¬ 
κής Αλληλεγγύης επικοινωνεί με κάθε πρόσφορο μέσο με 
τους δικαιούχους, στους οποίους αποστέλλεται προς συ¬ 
μπλήρωση αίτηση-υπεύθυνη δήλωση (έντυπο του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης) που περιλαμβάνει τα ακόλουθα στοιχεία: 
α) Πλήρες ονοματεπώνυμο, πατρώνυμο και μητρώνυμο. 
β) Σχέση με τον θανόντα (σύζυγος ή άτομο με το οποίο 
είχε συνάψει σύμφωνο συμβίωσης ή πλησιέστερος συγ¬ 
γενής). 

γ) Αριθμό δελτίου αστυνομικής ταυτότητας ή αριθμό 
διαβατηρίου, εάν πρόκειται για αλλοδαπούς πολίτες, 
δ) Αριθμό φορολογικού μητρώου (ΑΦΜ). 
ε) Αριθμό μητρώου κοινωνικής ασφάλισης (ΑΜΚΑ). 
στ) Στοιχεία λογαριασμού τράπεζας (ΙΒΑΝ), στον οποίο 
είναι πρώτοι δικαιούχοι. 

Άρθρο 3 

Αυτεπάγγελτη διασταύρωση στοιχείων 
Ι.Τα στοιχεία που γνωστοποιούνται, σύμφωνα με το 
άρθρο 2, διασταυρώνονται αυτεπάγγελτα από τη Διεύ¬ 


θυνση Προστασίας Παιδιού και Οικογένειας του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης σε συνεργασία με τις αρμόδιες αρχές και 
υπηρεσίες. 

2. Κατ' εξαίρεση, εάν δεν καθίσταται δυνατή η αυτε¬ 
πάγγελτη διασταύρωση των εν λόγω στοιχείων, η Διεύ¬ 
θυνση Προστασίας Παιδιού και Οικογένειας του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης καλεί τους δικαιούχους να αποστείλουν 
με κάθε πρόσφορο μέσο τα δικαιολογητικά που πιστο¬ 
ποιούν τα στοιχεία, η αυτεπάγγελτη διασταύρωση των 
οποίων δεν κατέστη εφικτή. 

Άρθρο 4 

Διαδικασία καταβολής 

1. Το ποσό καταβάλλεται στους δικαιούχους από τη 
Διεύθυνση Οικονομικής Διαχείρισης του Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης με την έκδοση τακτικού χρηματικού εντάλματος 
στους τραπεζικούς λογαριασμούς των δικαιούχων. 

2. Στην περίπτωση περισσοτέρων του ενός δικαιού¬ 
χων, το ποσό της ενίσχυσης ισομοιράζεται στους δικαι¬ 
ούχους. 

Άρθρο 5 

Έναρξη ισχύος 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2018 
Οι Υπουργοί 

Αναπληρώτρια Υπουργός 
Εργασίας, Κοινωνικής 
Ασφάλισης και Κοινωνικής 
Αλληλεγγύης 

ΘΕΑΝΩ ΦΩΤΙΟΥ 

Υποδομών και 
Μεταφορών 

ΧΡΗΣΤΟΣ ΣΠΙΡΤΖΗΣ 


Αριθμ. Δ 11 /οικ.42302 /1511 (2) 

Χορήγηση μηνιαίας οικονομικής ενίσχυσης στα 
προστατευόμενα τέκνα θανόντων από τις πυρ¬ 
καγιές που έπληξαν την Περιφέρεια Αττικής στις 
23 και 24 Ιουλίου 2018. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 2 της από 
26.7.2018 πράξης νομοθετικού περιεχομένου «Έκτακτα 
μέτρα για τη στήριξη των πληγέντων και την αποκατά¬ 
σταση ζημιών από τις πυρκαγιές που έπληξαν περιοχές 
της Περιφέρειας Αττικής στις 23 και 24 Ιουλίου 2018 
(Α' 138). 


Οικονομίας 
και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 








Τεύχος Β'3177/01.08.2018 

2. Τις διατάξεις του ν. 4520/2018 «Μετεξέλιξη του Ορ¬ 
γανισμού Γεωργικών Ασφαλίσεων σε Οργανισμό Προνοι- 
ακών Επιδομάτων και Κοινωνικής Αλληλεγγύης (ΟΠΕΚΑ) 
και λοιπές διατάξεις» (Α' 30), όπως ισχύουν. 

3. Τιςδιατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγί¬ 
ας 2011/85/ΕΕ) δημόσιο λογιστικό και άλλες διατάξεις» 
(Α' 143), όπως ισχύουν. 

4. Τις διατάξεις του άρθρου 75 του ν. 4446/2016 
«Πτωχευτικός Κώδικας, Διοικητική Δικαιοσύνη, Τέλη- 
Παράβολα, Οικειοθελής αποκάλυψη φορολογητέας 
ύλης παρελθόντων ετών, Ηλεκτρονικές συναλλαγές, 
Τροποποιήσεις του ν. 4270/2014 και λοιπές διατάξεις» 
(Α' 240), όπως ισχύουν. 

5. Τιςδιατάξειςτουπ.δ. 80/2016«Ανάληψη υποχρεώ¬ 
σεων από τους διατάκτες» (Α' 145), όπως ισχύουν. 

6. Τις διατάξεις της παρ. 1 του άρθρου 27 του 
ν. 4320/2015 «Ρυθμίσεις για τη λήψη άμεσων μέτρων για 
την αντιμετώπιση της ανθρωπιστικής κρίσης, την οργά¬ 
νωση της Κυβέρνησης και των Κυβερνητικών οργάνων 
και λοιπές διατάξεις» (Α' 29), όπως ισχύουν. 

7. Τις διατάξεις των άρθρων 41 παρ. 1, 47 παρ. 3 και 
90 του Κώδικα Νομοθεσίας για την Κυβέρνηση και τα 
κυβερνητικά όργανα, που κυρώθηκε με το άρθρο πρώτο 
του π.δ. 63/2005 Κωδικοποίηση της νομοθεσίας για την 
Κυβέρνηση και τα κυβερνητικά όργανα (Α' 98), όπως 
ισχύουν. 

8. Τις διατάξειςτου π.δ. 134/2017 «Οργανισμός Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης» (Α' 168), όπως ισχύουν. 

9. Τις διατάξειςτου π.δ. 142/2017 «Οργανισμός Υπουρ¬ 
γείου Οικονομικών» (Α' 181), όπως ισχύουν. 

10. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

11 .Τις διατάξειςτου π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(Α' 210). 

12. Την αριθμ. Υ28/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στην Αναπληρώτρια 
Υπουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης Θεανώ Φωτίου» (Β' 2168), όπως ισχύει. 

13. Την αριθμ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168), 
όπως ισχύει. 

14. Την αριθμ. 2/91240/ΔΠΓΚ/20.12.2017 απόφαση του 
Αναπληρωτή Υπουργού Οικονομικών «Διάθεση των πι¬ 
στώσεων του προϋπολογισμού οικονομικού έτους 2018» 
(ΑΔΑ: 6Π8ΠΗ-ΖΕΓ). 

15. Την αριθμ. Δ4/Φ1/Α/41985/3503/31-7-2018 από¬ 
φαση του Υπουργού Εργασίας, Κοινωνικής Ασφάλισης 
και Κοινωνικής Αλληλεγγύης, «Μεταβολές εκτελούμενου 
προϋπολογισμού». 

16. Την αριθμ. 42121/459/1-08-2018 εισηγητική έκθε¬ 
ση της Προϊσταμένης της Γενικής Διεύθυνσης Οικονομι¬ 
κών Υπηρεσιών του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης. 


17. Την αριθμ. 42064/8564/1-9 απόφαση ανάληψης 
δέσμευσης ποσού 750.000 ευρώ σε βάρος των πιστώ¬ 
σεων του Φ. 220 ΚΑΕ 2492. 

18. Το γεγονός ότι από την παρούσα απόφαση προ- 
καλείται κατ' εκτίμηση για το έτος 2018 δαπάνη ύψους 
750.000 ευρώ και για κάθε επόμενο έτος δαπάνη ύψους 
1.500.000 ευρώ, η οποία θα καλυφθεί από τις ετήσιες 
πιστώσεις του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης, Ε.Φ 33-220 ΚΑΕ 2492, 
αποφασίζουμε: 

Καθορίζουμε τη διαδικασία χορήγησης, τις αρμόδιες 
υπηρεσίες, τον χρόνο και τρόπο καταβολής, τα απαιτού- 
μενα δικαιολογητικά, καθώς και κάθε άλλο θέμα σχετικό 
με την εφαρμογή του άρθρου 2 της από 26.7.2018 πρά¬ 
ξης νομοθετικού περιεχομένου (Α' 138) ως ακολούθως: 

Άρθρο 1 

Χορήγηση μηνιαίας οικονομικής ενίσχυσης 

Χορηγείται μηνιαία οικονομική ενίσχυση με τη μορφή 
επιδόματος στα προστατευόμενα τέκνα θανόντων, ενός 
ή και των δύο γονέων, από τις πυρκαγιές που έπληξαν 
περιοχές της Περιφέρειας Αττικής στις 23 και 24 Ιουλίου 
2018, ποσού χιλίων ευρώ (1.000 €) ανά τέκνο. 

Άρθρο 2 

Προστατευόμενα τέκνα για τη χορήγηση 

της οικονομικής ενίσχυσης 

Προστατευόμενα τέκνα για τη χορήγηση της οικονο¬ 
μικής ενίσχυσης του άρθρου 1 θεωρούνται: 

α) Τα άγαμα τέκνα, φυσικά, θετά ή αναγνωρισμένα και 
όσα εξομοιώνονται με αυτά, που δεν υπερβαίνουν το 
18ο έτος της ηλικίας τους, ή το 19ο έτος, αν φοιτούν στη 
μέση εκπαίδευση. 

β)Τα ενήλικα άγαμα τέκνα έως 25 ετών, φυσικά, θετά 
ή αναγνωρισμένα και όσα εξομοιώνονται με αυτά, που 
φοιτούν στην ανώτερη ή ανώτατη εκπαίδευση, στο «Με- 
ταλυκειακό έτος -Τάξη Μαθητείας» των Επαγγελματικών 
Λυκείων (ΕΠΑ.Λ.), σε Ινστιτούτα Επαγγελματικής Κατάρ¬ 
τισης (Ι.Ε.Κ.) καθώς και σε κολέγια. 

γ) Τα άγαμα, διαζευγμένα ή σε χηρεία, τέκνα, προερχό¬ 
μενα από γάμο, φυσικά, θετά ή αναγνωρισμένα και όσα 
εξομοιώνονται με αυτά, με ποσοστό νοητικής ή σωματι¬ 
κής αναπηρίας τουλάχιστον 67%, ανεξαρτήτως ηλικίας. 

Η οικονομική ενίσχυση στα τέκνα της περ. β' καταβάλ¬ 
λεται μόνο κατά το χρόνο της διάρκειας φοίτησής τους 
και σε καμία περίπτωση πέρα από τη συμπλήρωση του 
25ου έτους της ηλικίας τους. 

Ως ημέρα γέννησης των τέκνων θεωρείται η 31 η Δε¬ 
κεμβρίου του έτους γέννησής τους. 

Στην ανώτερη ή ανώτατη εκπαίδευση περιλαμβάνο¬ 
νται και οι σχολές του Δημοσίου Ανώτατης ή Ανώτερης 
Εκπαίδευσης (Στρατιωτικές, Αστυνομίας, Ναυτικού κ.λπ.), 
καθώς και τα αναγνωρισμένα Ιδρύματα του Εξωτερικού. 

Άρθρο 3 

Ειδικές περιπτώσεις προστατευόμενων τέκνων 

Εφόσον πληρούν τα κριτήρια του άρθρου 2, προστα¬ 
τευόμενα τέκνα για τη χορήγηση της οικονομικής ενί¬ 
σχυσης του άρθρου 1 θεωρούνται και: 

α) Τα τέκνα από προηγούμενο γάμο του ενός ή και των 
δύο συζύγων, σε περίπτωση έγγαμων, εφόσον ο θανών ή 
η σύζυγός του είχαν με δικαστική απόφαση την επιμέλεια 
των τέκνων. Προκειμένου δε για ενήλικα τέκνα, εφόσον 
έχουν την κύρια ή αποκλειστική ευθύνη διατροφής τους. 

β) Τα τέκνα άγαμου πατέρα, εφόσον ο άγαμος πατέρας 
τα έχει αναγνωρίσει με συμβολαιογραφική πράξη ή με 
δικαστική απόφαση και είχε την επιμέλεια με δικαστική 
απόφαση ή με συμβολαιογραφική πράξη. 

γ) Τα τέκνα συζύγων σε διάσταση, εφόσον ο θανών 
γονέας ή η σύζυγός του είχε με δικαστική απόφαση ή 
με συμβολαιογραφική πράξη ή ιδιωτικό συμφωνητικό 
την επιμέλεια των τέκνων. Προκειμένου δε για ενήλικα 
τέκνα, εφόσον έχει την κύρια ή αποκλειστική ευθύνη 
διατροφής των τέκνων. 

Άρθρο 4 

Αρμόδιες υπηρεσίες 

1. Αρμόδια όργανα για την χορήγηση της μηνιαίας 
οικονομικής ενίσχυσης είναι η Κεντρική Υπηρεσία του 
Οργανισμού Προνοιακών Επιδομάτων και Κοινωνικής 
Αλληλεγγύης (ΟΠΕΚΑ). 

2. Αρμόδιο όργανο για την έκδοση πράξεων χορήγη¬ 
σης, απόρριψης, τροποποίησης, ανάκλησης, αναστολής, 
διακοπής και επαναχορήγησης της οικονομικής ενίσχυ¬ 
σης ορίζεται ο Προϊστάμενος του αρμόδιου Τμήματος 
της Διεύθυνσης Οικογενειακών Επιδομάτων της Κεντρι¬ 
κής Υπηρεσίας του ΟΠΕΚΑ. 

3. Αρμόδιος για την έκδοση πράξης καταλογισμού ορί¬ 
ζεται ο Προϊστάμενος της Διεύθυνσης Οικογενειακών 
Επιδομάτων της Κεντρικής Υπηρεσίας του ΟΠΕΚΑ. 

4. Αρμόδιος για την έγκριση των συγκεντρωτικών κα¬ 
ταστάσεων πληρωμής των δικαιούχων ορίζεται ο Προ¬ 
ϊστάμενος της Διεύθυνσης Οικογενειακών Επιδομάτων 
του ΟΠΕΚΑ. 

5. Αρμόδιες υπηρεσίες για τη διενέργεια των μηχα¬ 
νογραφικών διαδικασιών καταβολής της οικονομικής 
ενίσχυσης ορίζονται η εταιρία «Ηλεκτρονική Διακυβέρ¬ 
νηση Κοινωνικής Ασφάλισης Α.Ε.» (ΗΔΙΚΑ Α.Ε.) και η Δι¬ 
εύθυνση Πληροφορικής του ΟΠΕΚΑ. 

Άρθρο 5 

Διαδικασία χορήγησης 

1. Για τη χορήγηση της οικονομικής ενίσχυσης του 
άρθρου 1, η Διεύθυνση Οικογενειακών Επιδομάτων 
του ΟΠΕΚΑ επικοινωνεί με τους δυνητικά δικαιούχους, 
οι οποίοι της γνωστοποιούν τα ακόλουθα στοιχεία, τα 
οποία, αυτεπαγγέλτως, αναζητά ή επαληθεύει, σύμφωνα 
με τα αναφερόμενα στην παράγραφο 4 του παρόντος 
άρθρου: 

α) Πλήρες ονοματεπώνυμο, πατρώνυμο και Μητρώ- 
νυμο. 

β) Ημερομηνία γέννησης. 

γ) Κατηγορία δικαιούχου, σύμφωνα μετά άρθρα 2 και 3. 

δ) Ίδρυμα φοίτησης, για τέκνα, τα οποία μετά τη συ¬ 
μπλήρωση του 18ου έτους της ηλικίας τους φοιτούν στη 
μέση εκπαίδευση, σε ανώτερο ή ανώτατο εκπαιδευτικό 
Ίδρυμα της Ελλάδας ή αναγνωρισμένο του εξωτερικού, 
καθώς και σε Ινστιτούτα Επαγγελματικής Κατάρτισης 


(ΙΕΚ) ή σε Κολέγια ή στο Μεταλυκειακό έτος -Τάξη Μα¬ 
θητείας των ΕΠΑΛ. 

ε) Ποσοστό αναπηρίας, σύμφωνα με σε ισχύ ιατρική 
γνωμάτευση των Κέντρων Πιστοποίησης Αναπηρίας 
(ΚΕΠΑ) ή απόφαση Υγειονομικής Επιτροπής του ΙΚΑ, ή 
των Ανώτατων Υγειονομικών Επιτροπών του Στρατού 
(ΑΣΥΕ), του Ναυτικού (ΑΝΥΕ), της Αεροπορίας (ΑΑΥΕ) και 
της Ελληνικής Αστυνομίας, για προστατευόμενο τέκνο 
που έχει συμπληρώσει το 18ο έτος της ηλικίας του, δεν 
είναι σπουδαστής ή φοιτητής και έχει ποσοστό αναπη¬ 
ρίας 67% και άνω. 

στ) Αριθμό δελτίου αστυνομικής ταυτότητας ή αριθ¬ 
μό διαβατηρίου, εάν πρόκειται για αλλοδαπούς πολίτες, 
εφόσον υπάρχει. 

ζ) Αριθμό φορολογικού Μητρώου (ΑΦΜ), εφόσον 
υπάρχει. 

η) Αριθμό Μητρώου κοινωνικής ασφάλισης (ΑΜΚΑ). 

θ) Στοιχεία λογαριασμού τράπεζας (ΙΒΑΝ), στον οποίο 
είναι πρώτοι δικαιούχοι. 

ι) Δικαστική απόφαση ανάθεσης επιμέλειας του Επι¬ 
τρόπου ή του ασκούντος την επιμέλεια των προστατευ- 
ομένων τέκνων. 

ια) Δικαστική απόφαση ή συμβολαιογραφική πράξη 
ή ιδιωτικό συμφωνητικό ανάθεσης επιμέλειας των προ- 
στατευομένων τέκνων. 

2. Σε περίπτωση θανάτου και των δύο γονέων των 
ορφανών τέκνων που αποτελούν ιδία οικογένεια υπο¬ 
βάλλεται αίτηση - υπεύθυνη δήλωση από το φυσικό πρό¬ 
σωπο που έχει με δικαστική απόφαση την επιτροπεία - 
επιμέλεια των ανήλικων τέκνων. Όσον αφορά ενήλικα 
ορφανά τέκνα και από τους δύο γονείς, η αίτηση - υπεύ¬ 
θυνη δήλωση υποβάλλεται από το μεγαλύτερο σε ηλικία 
τέκνο, δηλώνοντας ως εξαρτώμενα τέκνα, τον εαυτό του 
και τα αδέρφια του. 

3. Τα δικαιολογητικά που απαιτούνται είναι τα ακό¬ 
λουθα: 

α) Πιστοποιητικό οικογενειακής κατάστασης από τον 
Δήμο, στο δημοτολόγιο του οποίου είναι εγγεγραμμένα 
όλα τα μέλη της οικογένειας με κανονική εγγραφή. 

β) Πιστοποιητικό σπουδών για τέκνα, τα οποία μετά 
τη συμπλήρωση του 18ου έτους της ηλικίας τους φοι¬ 
τούν στη μέση εκπαίδευση, σε ανώτερο ή ανώτατο εκ¬ 
παιδευτικό Ίδρυμα της Ελλάδας ή αναγνωρισμένο του 
εξωτερικού, καθώς και σε Ινστιτούτα Επαγγελματικής 
Κατάρτισης (ΙΕΚ) ή σε Κολέγια ή στο Μεταλυκειακό έτος- 
Τάξη Μαθητείας των ΕΠΑΛ. Εάν πρόκειται για εκπαιδευ¬ 
τικό ίδρυμα χώρας του εξωτερικού, εκτός των χωρών της 
Ευρωπαϊκής Ένωσης, το πιστοποιητικό σπουδών πρέπει 
να είναι θεωρημένο από το Ελληνικό Προξενείο. 

γ) Ιατρική γνωμάτευση των Κέντρων Πιστοποίησης 
Αναπηρίας (ΚΕΠΑ) ή απόφαση Υγειονομικής Επιτροπής 
του ΙΚΑ, ή των Ανώτατων Υγειονομικών Επιτροπών του 
Στρατού (ΑΣΥΕ), του Ναυτικού (ΑΝΥΕ), της Αεροπορί¬ 
ας (ΑΑΥΕ) και της Ελληνικής Αστυνομίας, για προστα¬ 
τευόμενο τέκνο που έχει συμπληρώσει το 18ο έτος της 
ηλικίας του, δεν είναι σπουδαστής ή φοιτητής και έχει 
ποσοστό αναπηρίας 67% και άνω. Τα εν λόγω δικαιο- 
λογητικά θα πρέπει να είναι σε ισχύ τη χρονική στιγμή 

που υποβάλλεται η αίτηση - υπεύθυνη δήλωση και να 
προκύπτει η διάρκεια της αναπηρίας από αυτά. 

δ) Δικαστική απόφαση ανάθεσης επιμέλειας του Επι¬ 
τρόπου ή του ασκούντοςτην επιμέλεια των προστατευ- 
ομένων τέκνων. 

ε) Αποδεικτικό πληγέντος από τις αρμόδιες υπηρεσίες 
του Υπουργείου Εσωτερικών. 

στ) Φωτοαντίγραφο τραπεζικού λογαριασμού, στον 
οποίο ο αϊτών είναι δικαιούχος ή συνδικαιούχος. 

ζ) Πιστοποιητικά σπουδών από ιδιωτικά ΙΕΚ, Κολέγια, 
Σχολές του Δημοσίου ανώτερης ή ανώτατης εκπαίδευ¬ 
σης καθώς και αντίστοιχα με τα ανωτέρω πιστοποιητικά 
σπουδών από αναγνωρισμένα ιδρύματα του εξωτερικού. 

η) Δικαστική απόφαση ή συμβολαιογραφική πράξη 
ή ιδιωτικό συμφωνητικό ανάθεσης επιμέλειας των προ- 
στατευομένων τέκνων. 

4. Η αναζήτηση των προαναφερόμενων δικαιολογη- 
τικών ή η επαλήθευση-επιβεβαίωση του περιεχομένου 
τους πραγματοποιείται, μέσω ηλεκτρονικών διασταυρώ¬ 
σεων, σύμφωνα με τις διατάξεις της παρ. 4 του άρθρου 4 
του ν. 4520/2018 ή εφόσον αυτό δεν καθίσταται δυνατόν, 
αντικαθίστανται με υπεύθυνη δήλωση του αιτούντος. 

5. Η αρμόδια Υπηρεσία του ΟΠΕΚΑ δύναται να ανα¬ 
ζητά οποτεδήποτε τα πρωτότυπα δικαιολογητικά που 
αντικαθίστανται με υπεύθυνη δήλωση κατά τα ανωτέρω. 

6. Τα έγγραφα της αλλοδαπής του παρόντος άρθρου 
θα πρέπει να είναι νόμιμα μεταφρασμένα και επικυρω¬ 
μένα. 

7. Στον ΟΠΕΚΑ τηρείται ηλεκτρονικό ή και φυσικό 
αρχείο των αιτήσεων και των δικαιολογητικών που τις 
συνοδεύουν. 

Άρθρο 6 

Διαδικασία ελέγχου 

1. Η χορήγηση της οικονομικής ενίσχυσης γίνεται με 
βάση τα δηλωθέντα από τον δικαιούχο στοιχεία, τις ηλε¬ 
κτρονικές διασταυρώσεις ως προς αυτά καθώς και τα 
δικαιολογητικά, όπου αυτά απαιτούνται. 

2. Σε περίπτωση που υπάρχει ταύτιση των δηλωθέντων 
στοιχείων με αυτά που προκύπτουν από τις διασταυρώ¬ 
σεις ή μετά τον έλεγχο των δικαιολογητικών, εκδίδεται, 
από το αρμόδιο όργανο του ΟΠΕΚΑ, εγκριτική πράξη. 

3. Εάν προκύπτει αναντιστοιχία μεταξύ των δηλωθέ¬ 
ντων στοιχείων και του αποτελέσματος των διασταυρώ¬ 
σεων ή της εξέτασης των δικαιολογητικών, εκδίδεται, 
από το αρμόδιο όργανο του ΟΠΕΚΑ, απορριπτική πράξη. 

Άρθρο 7 

Χρόνος έναρξης δικαιώματος - 

Διαδικασία πληρωμής 

1 .Το δικαίωμα λήψης της οικονομικής ενίσχυσης ανα¬ 
γνωρίζεται αναδρομικά από την 24η του μηνός Ιουλίου 
2018. Η οικονομική ενίσχυση καταβάλλεται από τον 
ΟΠΕΚΑ, την πρώτη εργάσιμη ημέρα κάθε μήνα, με πί¬ 
στωση σε ενεργό τραπεζικό λογαριασμό του δικαιούχου, 
στην οποία περιλαμβάνεται και αναλογία ποσού για το 
διάστημα από την 24η Ιουλίου 2018 μέχρι και την 31 η 
Ιουλίου 2018. 


2. Σε περίπτωση που ο δικαιούχος έλαβε διαφορετικό 
ποσό επιδόματος από αυτό που δικαιούται, τότε αυτό 
συμψηφίζεται με το ποσό των επόμενων πληρωμών. 

3. Η Διεύθυνση Πληροφορικής του ΟΠΕΚΑ δημιουρ¬ 
γεί, σε μηνιαία βάση, ηλεκτρονικό αρχείο, μετά στοιχεία 
των δικαιούχων και τα δικαιούμενα ποσά, όπως αυτά 
προκύπτουν από την καταχώριση των στοιχείων των 
υποβαλλόμενων αιτήσεων, τα οποία αποστέλλονται 
για επεξεργασία και μηχανογραφική εκκαθάριση στην 
ΗΔΙΚΑΑ.Ε. 

4. Η μηχανογραφική εκκαθάριση της δαπάνης πρέπει 
να καλύπτει όλους τους απαραίτητους ελέγχους, ώστε 
να εξασφαλίζεται η πληρότητα και η ακρίβεια της εκκα¬ 
θάρισης αυτής, η οποία, πιστοποιείται με την υπογραφή 
των αρμοδίων οργάνων της ΗΔΙΚΑ Α.Ε, επί καταστάσε¬ 
ων, στις οποίες αναγράφονται, αναλυτικά, τα ονοματε¬ 
πώνυμα των δικαιούχων, τα πληρωτέα ανά δικαιούχο 
και ανά τράπεζα ποσά και συγκεντρωτικά, το πλήθος 
των δικαιούχων, το συνολικό προς πληρωμή ποσό και 
η αμοιβή ΔΙΑΣ. 

5. Οι εν λόγω καταστάσεις υπογράφονται και από τον 
Προϊστάμενο του αρμοδίου Τμήματος της Κεντρικής 
Υπηρεσίας του ΟΠΕΚΑ και διαβιβάζονται στα αρμόδια 
Τμήματα της Διεύθυνσης Οικονομικών Υπηρεσιών του 
ΟΠΕΚΑ για εκκαθάριση και έκδοση χρηματικού εντάλ¬ 
ματος και εντολής πληρωμής. 

6. Στον ΟΠΕΚΑ τηρείται αναλυτικό ηλεκτρονικό αρχείο 
με τα ανωτέρω στοιχεία, στο οποίο έχουν πρόσβαση οι 
εξουσιοδοτημένοι χρήστες του ΟΠΕΚΑ, σύμφωνα με τις 
διατάξεις της παρ. 2 του άρθρου 48 του ν. 4520/2018. 

7. Η πληρωμή πραγματοποιείται μέσω του Διατραπε¬ 
ζικού Συστήματος Πληρωμών ΔΙΑΣ, με πίστωση τραπε¬ 
ζικού λογαριασμού, επιλογής του δικαιούχου. 

8. Σε περίπτωση απόρριψης της πίστωσης του τρα¬ 
πεζικού λογαριασμού του δικαιούχου, για οποιοδήποτε 
λόγο, ή απόδοσης μικρότερου του δικαιούμενου ποσού, 
είναι δυνατή, μετά από αίτηση του ενδιαφερομένου και 
την έγκριση του Προϊσταμένου του αρμοδίουΤμήματος 
της Κεντρικής Υπηρεσίας, η πληρωμή της δαπάνης και 
χωρίςτη μεσολάβηση της Μηχανογραφικής Υπηρεσίας, 
με ταυτόχρονη ενημέρωση του ηλεκτρονικού αρχείου 
που τηρείται στον ΟΠΕΚΑ. 

Άρθρο 8 

Αναστολή -επαναχορήγηση 

οικονομικής ενίσχυσης 

1. Η καταβολή της οικονομικής ενίσχυσης αναστέλλε¬ 
ται εάν περιέλθουν στον ΟΠΕΚΑ στοιχεία από τα οποία 
προκύπτουν σοβαρές ενδείξεις ότι αυτή χορηγήθηκε 
χωρίς να πληρούνται οι νόμιμες προϋποθέσεις κατα¬ 
βολής της. 

2. Η οικονομική ενίσχυση επαναχορηγείται από την 
ημερομηνία αναστολής, εάν διαπιστωθεί μετά από έρευ¬ 
να, ότι συνέτρεχαν οι προϋποθέσεις χορήγησης, καθώς 
και εάν εκδοθεί τελεσίδικη δικαστική απόφαση υπέρ 
του δικαιούχου. 

Άρθρο 9 

Διακοπή οικονομικής ενίσχυσης 

1. Η οικονομική ενίσχυση διακόπτεται: 

α) Από την 1 η του επόμενου έτους λήξης του σπουδα- 

στικού ή ακαδημαϊκού έτους περάτωσηςτων σπουδών, 
προκειμένου για φοιτητές - σπουδαστές, και όχι πέρα του 
25ου έτους της ηλικίας τους. 

β) Την 1η του μήνα του επόμενου εκείνου που λήγει 
η γνωμάτευση των ΚΕΠΑ για τα προστατευόμενα τέκνα 
της περ. γ' του άρθρου 2. Η οικονομική ενίσχυση επα- 
ναχορηγείται από την ημερομηνία διακοπής της, εφό¬ 
σον ο δικαιούχος κριθεί από την αρμόδια υγειονομική 
επιτροπή με ποσοστό νοητικής ή σωματικής αναπηρίας 
τουλάχιστον 67%, ανεξάρτητα από την ημερομηνία συ¬ 
νεδρίασης ή λήψης της σχετικής απόφασης. 

γ) Από την 1 η του μήνα του επόμενου εκείνου του θα¬ 
νάτου του δικαιούχου. 

2. Η διακοπή καταβολής της οικονομικής ενίσχυσης, 
σύμφωνα με τις περ. α' και β'της παρ. 1, γνωστοποιείται 
εγγράφως στον δικαιούχο. 

3. Οι δικαιούχοι υποχρεούνται σε κάθε μεταβολή της 
προσωπικής ή οικογενειακής κατάστασης των προστα- 
τευομένων τέκνων που επηρεάζει το δικαίωμα χορήγη¬ 
σης ή το ύψος του δικαιούμενου ποσού του επιδόματος 
να γνωστοποιούν άμεσα εντός μηνός τη Διεύθυνση Οι¬ 
κογενειακών Επιδομάτων του ΟΠΕΚΑ. 

Άρθρο 10 

Άσκηση προσφυγής 

Κατά των πράξεων έγκρισης, απόρριψης, ανάκλησης, 
διακοπής και καταλογισμού αχρεωστήτως καταβλη- 
θέντων ποσών οικονομικής ενίσχυσης, επιτρέπεται η 
άσκηση ενδικοφανούς προσφυγής από τον δικαιούχο, 
σύμφωνα με τα οριζόμενα στις διατάξεις του άρθρου 46 
του ν. 4520/2018. 

Άρθρο 11 

Ανάκτηση αχρεωστήτως καταβληθέντων ποσών 

Για την ανάκτηση αχρεωστήτως καταβληθέντων πο¬ 
σών από οποιαδήποτε αιτία εφαρμόζονται οι διατάξεις 
του άρθρου 45 του ν. 4520/2018. 

Άρθρο 12 

Κοινοποίηση πράξεων 

Η κοινοποίηση των πράξεων έγκρισης, απόρριψης, 
διακοπής ή αναστολής και καταλογισμού αχρεωστήτως 
καταβληθέντων ποσών πραγματοποιείται σύμφωνα με 
την παρ. 2 του άρθρου 46 του ν. 4520/2018. 

Άρθρο 13 

Έναρξη ισχύος 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Αθήνα, 1 Αυγούστου 2018 

Οι Αναπληρωτές Υπουργοί 

Εργασίας, Κοινωνικής 
Ασφάλισης και Κοινωνικής 
Αλληλεγγύης Οικονομικών 

ΘΕΑΝΩ ΦΩΤΙΟΥ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. Γ.Π./Δ12/οικ.42 337/1003 (3) 

Χορήγηση έκτακτης οικονομικής ενίσχυσης 
στους δικαιούχους σύνταξης ή επιδόματος ανα¬ 
σφάλιστων υπερήλικων, πληγέντων από τις πυρ¬ 
καγιές της 23ης και 24ης Ιουλίου 2018, της Περι¬ 
φέρειας Αττικής. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 46 παρ. 1 του ν. δ. 2698/ 
1953 (Α' 315). 

2. Τις διατάξεις του ν. 1296/1982 « Για την ασφάλιση 
ανασφάλιστων ομάδων» (Α' 128), όπως ισχύουν. 

3. Τις διατάξεις της παρ. 5 της υποπαρ. ΙΑ6 του άρθρου 
πρώτου του ν. 4093/2012 «Έγκριση Μεσοπρόθεσμου 
Πλαισίου Δημοσιονομικής Στρατηγικής 2013-2016 -Επεί¬ 
γοντα Μέτρα Εφαρμογής του ν. 4046/2012 και του Με¬ 
σοπρόθεσμου Πλαισίου Δημοσιονομικής Στρατηγικής 
2013-2016» (Α' 222). 

4. Τις διατάξειςτου άρθρου 93 του ν. 4387/2016 «Ενι¬ 
αίο Σύστημα Κοινωνικής Ασφάλειας - Μεταρρύθμιση 
ασφαλιστικού - συνταξιοδοτικού συστήματος - Ρυθμί¬ 
σεις φορολογίας εισοδήματος και τυχερών παιγνίων και 
άλλες διατάξεις» (Α' 85), όπως ισχύει. 

5. Τις διατάξεις της από 26.7.2018 πράξης νομοθετικού 
περιεχομένου «Έκτακτα μέτρα για τη στήριξη των πλη¬ 
γέντων και την αποκατάσταση ζημιών από τις πυρκαγιές 
που έπληξαν περιοχές της Περιφέρειας Αττικής στις 23 
και 24 Ιουλίου 2018 (Α' 138). 

6. Τις διατάξεις των άρθρων 2 και 4 του ν. 4520/2018 
«Μετεξέλιξη του Οργανισμού Γεωργικών Ασφαλίσεων 
σε Οργανισμό Προνοιακών Επιδομάτων και Κοινωνικής 
Αλληλεγγύης (ΟΠΕΚΑ) και λοιπές διατάξεις» (Α' 30). 

7. Τις διατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγί¬ 
ας 2011/85/ΕΕ) δημόσιο λογιστικό και άλλες διατάξεις» 
(Α' 143), όπως ισχύουν. 

8. Τις διατάξειςτου άρθρου 75 του ν. 4446/2016 «Πτω¬ 
χευτικός Κώδικας, Διοικητική Δικαιοσύνη,Τέλη-Παράβο- 
λα, Οικειοθελής αποκάλυψη φορολογητέας ύλης παρελ¬ 
θόντων ετών, Ηλεκτρονικές συναλλαγές, Τροποποιήσεις 
του ν. 4270/2014 και λοιπές διατάξεις» (Α' 240), όπως 
ισχύουν. 

9. Τις διατάξεις της παρ. 1 του άρθρου 27 του ν. 4320/ 
2015 «Ρυθμίσεις για τη λήψη άμεσων μέτρων για την 
αντιμετώπιση της ανθρωπιστικής κρίσης, την οργάνω¬ 
ση της Κυβέρνησης και των Κυβερνητικών οργάνων και 
λοιπές διατάξεις» (Α' 29), όπως ισχύουν. 

10. Τις διατάξειςτου π.δ. 80/2016 «Ανάληψη υποχρεώ¬ 
σεων από τους διατάκτες» (Α' 145), όπως ισχύουν. 

11. Τις διατάξεις των άρθρων 41 παρ. 1,47 παρ. 3 και 
90 του Κώδικα Νομοθεσίας για την Κυβέρνηση και τα 
κυβερνητικά όργανα, που κυρώθηκε με το άρθρο πρώτο 
του π.δ. 63/2005 Κωδικοποίηση της νομοθεσίας για την 
Κυβέρνηση και τα κυβερνητικά όργανα (Α' 98), όπως 
ισχύουν. 

12. Τις διατάξεις του π.δ. 134/2017 «Οργανισμός 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης» (Α' 168), όπως ισχύουν. 

13. Τις διατάξεις του π.δ. 142/2017 «Οργανισμός 
Υπουργείου Οικονομικών» (Α' 181), όπως ισχύουν. 

14. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

15. Τις διατάξειςτου π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(Α' 210). 

16. Την αριθμ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168), 
όπως ισχύει. 

17. Την αριθμ. Υ28/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στην Αναπληρώτρια 
Υπουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης Θεανώ Φωτίου» (Β' 2168), όπως ισχύει. 

18. Την αριθμ. 1560/2/30-7-2018 απόφαση του Διοι¬ 
κητικού Συμβουλίου του Οργανισμού Προνοιακών Επι¬ 
δομάτων και Κοινωνικής Αλληλεγγύης (ΟΠΕΚΑ) (ΑΔΑ: 
6ΒΛ446Μ9ΗΓ-ΖΞΤ). 

19. Την αριθμ. πρωτ. 41932/453/31-7-2018 Εισηγητι¬ 
κή Έκθεση Δημοσιονομικών Επιπτώσεων της Γενικής 
Διεύθυνσης Οικονομικών Υπηρεσιών του Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης. 

20. Τις αριθμ. πρωτ. 250/20-4-2018 (ΑΔΑ: 6ΤΡΛ46Μ9ΗΓ- 
ΗΥ7) και αριθμ. πρωτ. 247/20-4-2018 (ΑΔΑ: ΩΔΓΥ- 
46Μ9ΗΓ-Ρ30) ετήσιες αποφάσεις ανάληψης υποχρέωσης 
του ΟΠΕΚΑ ποσού 78.500.000,00 € και 30.000.000,00 € 
αντίστοιχα. 

21. Το γεγονός ότι από την παρούσα απόφαση προκα- 
λείται κατ' εκτίμηση δαπάνη σε βάρος του προϋπολο¬ 
γισμού του ΟΠΕΚΑ ύψους διακοσίων πενήντα χιλιάδων 
ευρώ (250.000,00 €) για το οικονομικό έτος 2018, η οποία 
θα καλυφθεί από τις πιστώσεις των ΚΑΕ 00.10.2812.01 
Επίδομα Κοινωνικής Αλληλεγγύης Ανασφαλίστων Υπε¬ 
ρηλίκων (ν. 4387/2016) και ΚΑΕ 00.10.2813.01 Παροχή 
σε Ανασφάλιστους Υπερήλικες (ν. 1296/1982) ποσών 
50.000,00 € και 200.000,00 € αντίστοιχα, αποφασίζουμε: 

Άρθρο 1 

Εγκρίνουμε όπως ο Οργανισμός Προνοιακών Επιδο¬ 
μάτων και Κοινωνικής Αλληλεγγύης (ΟΠΕΚΑ), χορηγήσει 
εφάπαξ έκτακτη οικονομική ενίσχυση, ύψους δύο (2) 
ακαθάριστων μηνιαίων συντάξεων ή επιδομάτων ανα¬ 
σφάλιστων υπερηλίκων, στους κατά περίπτωση δικαιού¬ 
χους των ανωτέρω παροχών του ΟΠΕΚΑ, ως ακολούθως. 

Άρθρο 2 

Δικαιούχοι οικονομικής ενίσχυσης 

Οι συνταξιούχοι του Λογαριασμού Ανασφαλίστων 
Υπερήλικων του άρθρου 1 του ν. 1296/1982 όπως ισχύ¬ 
ει και οι δικαιούχοι του επιδόματος κοινωνικής αλλη¬ 
λεγγύης ανασφάλιστων υπερηλίκων του άρθρου 93 του 
ν. 4387/2016 όπως ισχύει, που έχουν κύρια ή δευτερεύ- 
ουσα κατοικία ή που φιλοξενούνται σύμφωνα με το έντυ¬ 


πο Ε1 της δήλωσης φορολογίας εισοδήματος των φορο¬ 
λογικών ετών 2016 και 2017 σε περιοχές της Περιφέρειας 
Αττικής, οι οποίες επλήγησαν από τις πυρκαγιές της 23ης 
και 24ης Ιουλίου 2018, όπως αυτές θα οριοθετηθούν με 
την υπουργική απόφαση του αρμόδιου Υπουργού. 

Την ενίσχυση δικαιούνται επίσης οι ως άνω δικαιούχοι 
οι οποίοι υπέστησαν σοβαρή σωματική βλάβη λόγω των 
ανωτέρω πυρκαγιών, ανεξαρτήτως τόπου διαμονής. 

Χορηγείται η ανωτέρω εφάπαξ έκτακτη οικονομική 
ενίσχυση στο/στη σύζυγο θανόντος/ουσης, εξαιτίαςτων 
πυρκαγιών που έπληξαν περιοχές της Περιφέρειας Αττι- 
κήςτην 23η και 24η Ιουλίου 2018, καθώς επίσης και στο 
πρόσωπο με το οποίο ο/η θανών/ουσα λόγω της ανω¬ 
τέρω αιτίας, είχε συνάψει σύμφωνο συμβίωσης. Άλλως, 
αν δεν υπάρχουν οι ανωτέρω την παροχή λαμβάνει ο 
πλησιέστερος συγγενής. 

Η παραπάνω οικονομική ενίσχυση δεν αντικαθιστά 
την ενίσχυση που προβλέπεται στην παρ. 2 του άρθρου 1 
της από 26 Ιουλίου 2018 πράξης νομοθετικού περιεχο¬ 
μένου (Α' 138). 

Ως δικαιούχοι της ως άνω οικονομικής ενίσχυσης 
νοούνται όσοι κατά το μήνα Ιούλιο τρέχοντος έτους 
λαμβάνουν από τον ΟΠΕΚΑ τη σύνταξη ανασφάλιστων 
υπερηλίκων ή το επίδομα κοινωνικής αλληλεγγύης ανα¬ 
σφάλιστων υπερηλίκων και όσοι έχουν δικαίωμα στο 
επίδομα κοινωνικής αλληλεγγύης ανασφάλιστων υπε¬ 
ρηλίκων που ανατρέχει στον ανωτέρω μήνα. 

Άρθρο 3 

Ύψος οικονομικής ενίσχυσης 

Το ύψος της εφάπαξ οικονομικής ενίσχυσης ισούται με 
δύο (2) ακαθάριστες μηνιαίες συντάξεις ή μηνιαία επιδό¬ 
ματα ανασφαλίστων υπερηλίκων που χορηγεί ο ΟΠΕΚΑ. 

Τα ανωτέρω ποσά της οικονομικής ενίσχυσης είναι 
ακατάσχετα και αφορολόγητα. 

Άρθρο 4 

Διαδικασία χορήγησης 

της οικονομικής ενίσχυσης 

Για όσους έχουν κύρια κατοικία στις πληγείσες περιο¬ 
χές, η διαδικασία χορήγησης της έκτακτης οικονομικής 
ενίσχυσης γίνεται αυτόματα από τον ΟΠΕΚΑ. 

Γ ια τους υπόλοιπους απαιτείται κατάθεση σχετικής αί¬ 
τησης στην Διεύθυνση Παροχών Κοινωνικής Αλληλεγγύ- 
ηςτης Κεντρικής Υπηρεσίαςτου ΟΠΕΚΑ μετά ακόλουθα 
δικαιολογητικά: 

α) Έντυπο Ε1 φορολογικού έτους 2016 ή 2017 προς 
απόδειξη της δευτερεύουσας κατοικίας τους ή περί 
φιλοξενίας τους σε κατοικία της πληγείσας περιοχής 
(εντοπιότητα). 

β) Εξιτήριο ή βεβαίωση δημόσιου ή ιδιωτικού νοση¬ 
λευτικού ιδρύματος στην περίπτωση σοβαρής σωματι¬ 
κής βλάβης. 

Σε περίπτωση δικαιούχου σύνταξης ή επιδόματος ανα¬ 
σφάλιστων υπερηλίκων που έχει αποβιώσει, ο πλησιέ¬ 
στερος συγγενής προσκομίζει επιπλέον τα δικαιολογητι- 
κά που αποδεικνύουν αυτή την ιδιότητα (πιστοποιητικό 
εγγύτερων συγγενών και ληξιαρχική πράξη θανάτου). 

Οι λεπτομέρειες της διοικητικής διαδικασίας για την εφαρμογή της παρούσας θα προσδιορισθούν με σχετική 
εγκύκλιο της Διοίκησης του ΟΠΕΚΑ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Αυγούστου 2018 

Οι Αναπληρωτές Υπουργοί 

Εργασίας, Κοινωνικής 

Ασφάλισης και Κοινωνικής 

Αλληλεγγύης Οικονομικών 

ΘΕΑΝΩ ΦΩΤΙΟΥ ΓΕΩΡΓΙΟΣ ΧΟΥΛΙΑΡΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΒιτιαείθΓ.θΙΟΘί.αΓ 












